Árlegar tekjur gætu orðið 3 - 5 milljarðar Greiningardeild Arion banka telur litlar líkur á því að þolmörkum innviða , þ.e. gistirýmis , samgangna o.s.fv. , verði náð í bráð í ljósi þess hve sveigjanlegir og þenjanlegir innviðir ferðaþjónustunnar eru . Þetta kemur fram í nýrri skýrslu um stöðu ferðaþjónustunnar á Íslandi sem deildin gaf út í gær . Segir í skýrslunni að mikið vannýtt svigrúm sé til staðar í innviðum greinarinnar . Hins vegar gæti ferðamennska hér á landi verið farin að nálgast þolmörk náttúru og samfélags á ákveðnum svæðum . Möguleg lausn telja skýrsluhöfundar að geti falist í svæðisbundinni gjaldtöku á ferðamannastöðum eða með öðru sniði . Segir í skýrslunni að tekjur af slíkri gjaldtöku gætu hæglega numið á bilinu 3 - 5 milljarðar króna árlega .